title: 86/583/EØF: Rådets afgørelse af 3. november 1986 om indgåelse af tillægsprotokollen til aftalen mellem Det europæiske økonomiske Fællesskab og folkerepublikken Polen om handel med tekstilvarer som følge af kongeriget Spaniens og republikken Portugals tiltrædelse af Fællesskabet

text:
Nr . L 338 / 40                              De Europæiske Fællesskabers Tidende                                         29 . 11 . 86
                                                    RÅDETS AFGØRELSE
                                                      af 3 . november 1986
                 om indgåelse af tillægsprotokollen til aftalen mellem Det europæiske økonomiske Fællesskab
                 og folkerepublikken Polen om handel med tekstilvarer som følge af kongeriget Spaniens og
                                       republikken Portugals tiltrædelse af Fællesskabet
                                                         ( 86 / 583 / EØF )
RÅDET FOR DE EUROPÆISKE                                                med tekstilvarer som følge af kongeriget Spaniens og repu
FÆLLESSKABER HAR —                                                     blikken Portugals tiltrædelse af Fællesskabet godkendes på
                                                                       Fællesskabets vegne .
under henvisning til traktaten om oprettelse af Det europæ
iske økonomiske Fællesskab , særlig artikel 113 ,
                                                                       Teksten til protokollen er knyttet til denne afgørelse .
under henvisning til henstilling fra Kommissionen , og
ud fra følgende betragtninger:
                                                                                Artikel 2
Tillægsprotokollen til aftalen mellem Det europæiske øko
nomiske Fællesskab og folkerepublikken Polen om handel                 Formanden for Rådet foranstalter den notifikation , der er
med tekstilvarer bør godkendes under hensyntagen til konge
                                                                       omhandlet i tillægsprotokollens artikel 4 .
riget Spaniens og republikken Portugals tiltrædelse af Fælles
skabet —
TRUFFET FØLGENDE AFGØRELSE :
                                                                       Udfærdiget i Bruxelles , den 3 . november 1986 .
                          Artikel 1                                                                                På Rådets vegne
                                                                                A. CLARK
Tillægsprotokollen til aftalen mellem Det europæiske øko
nomiske Fællesskab og folkerepublikken Polen om handel                                                                Formand


title: Afgørelse nr. H2 af 12. juni 2009 om virksomheden for og sammensætningen af Det Tekniske Udvalg for Databehandling under Den Administrative Kommission for Koordinering af Sociale Sikringsordninger (Tekst af relevans for EØS og for EF/Schweiz-aftalen)

text:
               24.4.2010

               DA

               Den Europæiske Unions Tidende

               C 106/17

         AFGØRELSE Nr. H2
   af 12. juni 2009
   om virksomheden for og sammensætningen af Det Tekniske Udvalg for Databehandling under Den Administrative Kommission for Koordinering af Sociale Sikringsordninger
   (Tekst af relevans for EØS og for EF/Schweiz-aftalen)
   2010/C 106/06
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72 i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken Den Administrative Kommission har til opgave at fremme og udvikle samarbejdet mellem medlemsstaterne ved at modernisere procedurerne for dataudveksling, især ved at tilpasse informationsstrømmen mellem institutionerne til elektronisk udveksling under hensyntagen til udviklingen inden for databehandling i de enkelte medlemsstater, at fastsætte fælles strukturelle regler for tjenesterne for elektronisk informationsbehandling, især med hensyn til sikkerhed og anvendelse af standarder, samt at fastsætte bestemmelser om funktionen af den fælles del af disse tjenester,
   under henvisning til artikel 73 i forordning (EF) nr. 883/2004, i henhold til hvilken Den Administrative Kommission har til opgave at fastsætte reglerne for virksomheden for og sammensætningen af Det Tekniske Udvalg, som skal aflægge beretninger og forelægge begrundede udtalelser, før Den Administrative Kommission træffer de i artikel 72, litra d), nævnte afgørelser —
   TRUFFET FØLGENDE AFGØRELSE:
   Artikel 1
   1.   Den Administrative Kommission nedsætter Det Tekniske Udvalg for Databehandling, som er omhandlet i artikel 73, stk. 1, i forordning (EF) nr. 883/2004. Udvalget benævnes »Det Tekniske Udvalg«.
   2.   Det Tekniske Udvalg har de funktioner, der er fastsat i artikel 73, stk. 2, i forordning (EF) nr. 883/2004.
   3.   Det Tekniske Udvalgs mandat vedrørende dets specifikke opgaver fastsættes af Den Administrative Kommission, som kan ændre disse opgaver efter behov.
   Artikel 2
   Det Tekniske Udvalg vedtager om fornødent sine beretninger og begrundede udtalelser på grundlag af faglige dokumenter og undersøgelser. Udvalget kan anmode de nationale myndigheder om alle oplysninger, som anses for nødvendige for, at udvalget kan udføre sine opgaver tilfredsstillende.
   Artikel 3
   1.   Det Tekniske Udvalg består af to medlemmer fra hver medlemsstat, hvoraf det ene udpeges som ordinært medlem og det andet som suppleant. Medlemsstatens regeringsrepræsentant i Den Administrative Kommission underretter generalsekretæren for Den Administrative Kommission om udnævnelserne.
   2.   Beretninger og begrundede udtalelser vedtages med simpelt flertal blandt samtlige medlemmer af Det Tekniske Udvalg, idet hver medlemsstat har én stemme, som afgives af det ordinære medlem eller ved forfald af dennes suppleant. Af Det Tekniske Udvalgs beretninger og udtalelser skal det fremgå, om de er blevet vedtaget enstemmigt eller med flertal. Hvis der er et mindretal, skal dette mindretals konklusioner eller forbehold anføres heri.
   3.   Det Tekniske Udvalg kan beslutte at vedtage beretninger og begrundede udtalelser ved brug af en skriftlig procedure, hvis en sådan procedure er blevet aftalt på et tidligere møde i udvalget.
   Med dette formål for øje skal formanden forelægge den tekst, der skal vedtages, for medlemmerne af Det Tekniske Udvalg. Der fastsættes en tidsfrist på mindst ti arbejdsdage, inden for hvilken medlemmerne skal have mulighed for at angive, om de forkaster den foreslåede tekst eller afholder sig fra at stemme. Manglende reaktion inden for tidsfristen betragtes som en godkendelse af teksten.
   Formanden kan også beslutte at indlede en skriftlig procedure i de tilfælde, hvor der ikke er opnået enighed i et møde i Det Tekniske Udvalg. I dette tilfælde betragtes kun en skriftlig godkendelse af den foreslåede tekst som en stemme for vedtagelse af teksten, og der fastsættes en frist på mindst 15 arbejdsdage.
   Formanden skal ved den anførte frists udløb informere medlemmerne om resultatet af afstemningen. Hvis der er afgivet det påkrævede antal stemmer for en afgørelse, betragtes den som vedtaget den dag, der er sat som frist for medlemmerne til at fremsætte deres bemærkninger.
   4.   Hvis et medlem af Det Tekniske Udvalg under den skriftlige procedure foreslår ændringer til teksten, skal formanden enten:

               a)

               indlede den skriftlige procedure på ny og oplyse medlemmerne om de foreslåede ændringer i overensstemmelse med proceduren i stk. 3, eller

               b)

               annullere den skriftlige procedure med henblik på at drøfte spørgsmålet på det efterfølgende møde

         afhængigt af, hvilken procedure formanden skønner relevant i det pågældende tilfælde.
   5.   Hvis et medlem af Det Tekniske Udvalg inden tidsfristens udløb anmoder om, at teksten behandles på et møde i Det Tekniske Udvalg, skal den skriftlige procedure annulleres.
   Spørgsmålet behandles dernæst på det følgende møde i Det Tekniske Udvalg.
   6.   En repræsentant for Kommissionen for De Europæiske Fællesskaber eller en person udpeget af denne fungerer som konsulent i Det Tekniske Udvalg.
   Artikel 4
   Formandshvervet for Det Tekniske Udvalg udøves for et halvt år ad gangen af det ordinære medlem eller af en anden dertil udpeget person, som tilhører den stat, hvis repræsentant i Den Administrative Kommission i samme periode udøver formandshvervet i denne kommission. Formanden for Det Tekniske Udvalg aflægger beretning om Det Tekniske Udvalgs virksomhed, som fastlagt af formanden i Den Administrative Kommission.
   Artikel 5
   Det Tekniske Udvalg kan nedsætte ad hoc-arbejdsgrupper, som skal behandle særlige spørgsmål. Det Tekniske Udvalg skal redegøre for de opgaver, der skal overdrages sådanne arbejdsgrupper, tidsplanen for udførelsen af disse opgaver og de finansielle konsekvenser af denne foranstaltning i det i artikel 7 omhandlede arbejdsprogram.
   Artikel 6
   Sekretariatet for Den Administrative Kommission forbereder og tilrettelægger møderne i Det Tekniske Udvalg og udarbejder mødereferaterne.
   Artikel 7
   Det Tekniske Udvalg skal forelægge et detaljeret arbejdsprogram for Den Administrative Kommission med henblik på godkendelse. Det Tekniske Udvalg skal ligeledes en gang om året forelægge en beretning for Den Administrative Kommission om sit arbejde og de opnåede resultater i forhold til arbejdsprogrammet samt eventuelle forslag til ændring af dette program.
   Artikel 8
   Ethvert forslag fra Det Tekniske Udvalg, som medfører udgifter, der skal afholdes af Kommissionen for De Europæiske Fællesskaber, skal godkendes af repræsentanten for denne institution.
   Artikel 9
   Sprogene i Det Tekniske Udvalg er de sprog, der er anerkendt som EU-institutionernes officielle sprog i overensstemmelse med traktatens artikel 290.
   Artikel 10
   De supplerende bestemmelser, der er fastsat i vedlagte bilag, finder ligeledes anvendelse på Det Tekniske Udvalg.
   Artikel 11
   Denne afgørelse offentliggøres i Den Europæiske Unions Tidende. Den finder anvendelse fra datoen for ikrafttrædelsen af Europa-Parlamentets og Rådets forordning forordning (EF) nr. 987/2009 (2).

         Gabriela PIKOROVÁ

            Formand for Den Administrative Kommission

      (1)  EUT L 166 af 30.4.2004, s. 1.

      (2)  EUT L 284 af 30.10.2009, s. 1.

      BILAG

         SUPPLERENDE BESTEMMELSER FOR DET TEKNISKE UDVALG

      1.   Mødedeltagelse

                  a)

                  Såfremt den fungerende formand får forfald, udøves formandshvervet af dennes suppleant.

                  b)

                  Til møderne i Det Tekniske Udvalg kan medlemmerne ledsages af en eller flere eksperter, hvis de spørgsmål, der skal behandles, kræver det. Hver delegation kan normalt ikke bestå af mere end fire personer.

                  c)

                  Repræsentanten for Kommissionen for De Europæiske Fællesskaber eller et medlem af sekretariatet eller en anden person udpeget af generalsekretæren for Den Administrative Kommission deltager i samtlige møder i Det Tekniske Udvalg og i ad hoc-arbejdsgrupperne. En repræsentant for andre tjenestegrene i Kommissionen for De Europæiske Fællesskaber kan endvidere deltage i møderne, hvis det er relevant for behandlingen af et spørgsmål.

            2.   Stemmeafgivelse

                  a)

                  Når et ordinært medlem af Det Tekniske Udvalg udøver formandshvervet, afgiver dennes suppleant stemme i stedet.

                  b)

                  Ethvert medlem, som er til stede, når et forslag sættes til afstemning, og som afholder sig fra at stemme, vil af formanden blive opfordret til at gøre rede for grunden hertil.

                  c)

                  Hvis flertallet af de tilstedeværende medlemmer afholder sig fra at stemme, anses det forslag, som er blevet sat til afstemning, for ikke at være kommet i betragtning.

            3.   Dagsorden

                  a)

                  Den foreløbige dagsorden for hvert møde i Det Tekniske Udvalg udarbejdes af Sekretariatet i forståelse med formanden for Det Tekniske Udvalg. Såfremt det synes nødvendigt, kan Sekretariatet, før det foreslår et punkt optaget på dagsordenen, bede de berørte delegationer om skriftligt at tilkendegive deres synspunkter vedrørende det pågældende spørgsmål.

                  b)

                  Den foreløbige dagsorden indeholder i princippet de punkter, for hvilke anmodning om optagelse på dagsordenen fra et medlem eller fra repræsentanten for Kommissionen for De Europæiske Fællesskaber samt eventuelt tilhørende notater er Sekretariatet i hænde mindst 20 arbejdsdage før mødets begyndelse.

                  c)

                  Medlemmerne af Det Tekniske Udvalg, repræsentanten for Kommissionen for De Europæiske Fællesskaber og alle andre personer, som forventes at deltage i mødet, får tilsendt den foreløbige dagsorden mindst ti arbejdsdage før mødets begyndelse. Dokumenter vedrørende punkterne på dagsordenen sendes til dem, så snart de foreligger.

                  d)

                  Dagsordenen vedtages af Det Tekniske Udvalg ved hvert mødes begyndelse. Til optagelse af et andet punkt på dagsordenen end de på den foreløbige dagsorden opstillede punkter kræves enstemmighed i Det Tekniske Udvalg. Undtagen i påtrængende tilfælde kan medlemmerne af Det Tekniske Udvalg udsætte deres endelige stillingtagen til næste møde, for så vidt angår punkter på den foreløbige dagsorden, hvortil de ikke har modtaget den relevante dokumentation på deres eget sprog mindst fem arbejdsdage før mødets begyndelse.

            4.   Ad hoc-arbejdsgrupper

                  a)

                  Arbejdsgrupperne ledes af en ekspert, som udpeges af formanden for Det Tekniske Udvalg i forståelse med repræsentanten for Kommissionen for De Europæiske Fællesskaber eller, i mangel heraf, af en ekspert fra den stat, hvis repræsentant i Den Administrative Kommission udøver formandshvervet for denne kommission.

                  b)

                  Formanden for ad hoc-arbejdsgruppen indkaldes til det møde i Det Tekniske Udvalg, på hvilket beretningen fra ad hoc-arbejdsgruppen behandles.

            5.   Administrative spørgsmål

                  a)

                  Formanden for Det Tekniske Udvalg kan give Sekretariatet anvisninger af enhver art vedrørende mødernes afholdelse og udførelsen af det arbejde, der hører ind under Det Tekniske Udvalg.

                  b)

                  Det Tekniske Udvalg træder sammen efter indkaldelse, som i forståelse med formanden for Det Tekniske Udvalg af Sekretariatet sendes til medlemmerne og til repræsentanten for Kommissionen for De Europæiske Fællesskaber ti arbejdsdage før et møde.


Avis juridique important

|

31983D0126

83/126/EØF: Kommissionens afgørelse af 30. marts 1983 om afslutning af antidumpingproceduren vedrørende importen af videobåndoptagere med oprindelse i Japan

EF-Tidende nr. L 086 af 31/03/1983 s. 0023 - 0023

*****  KOMMISSIONENS  AFGOERELSE  af 30. marts 1983  om afslutning af antidumpingproceduren vedroerende importen af videobaandoptagere med oprindelse i Japan  (83/126/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab,  under henvisning til Raadets forordning (EOEF) nr. 3017/79 af 20. december 1979 om beskyttelse mod dumpingimport eller subsidieret import fra lande, der ikke er medlemmer af Det europaeiske oekonomiske Faellesskab (1), aendret ved Raadets forordning (EOEF) nr. 1580/82 (2), saerlig artikel 9,  efter konsultationer i det raadgivende udvalg, der er nedsat i henhold til ovennaevnte forordning, og  ud fra foelgende betragtninger:  I december 1982 modtog Kommissionen en klage fra Association of Firms with Common Interest in Video 2000 paa vegne af producenter, der repraesenterer praktisk taget hele Faellesskabets videobaandoptagerindustri;  da klagen indeholdt tilstraekkelige beviser for, at der fandt dumping sted, og at der som foelge heraf forvoldtes skade, offentliggjorde Kommissionen en meddelelse i De Europaeiske Faellesskabers Tidende (3) om indledning af en procedure vedroerende importen af videobaandoptagere, henhoerende under pos. 92.11 B i den faelles toldtarif, svarende til NIMEXE-nummer 92.11-80, med oprindelse i Japan;  Kommissionen indledte sin undersoegelse ved fra de implicerede parter at indhente de fornoedne oplysninger til at vurdere dumpingen og den deraf foelgende skade;  den 18. marts 1983 underrettede klageren Kommissionen om, at han trak sin klage tilbage, efter at de japanske myndigheder ensidigt havde besluttet at begraense eksporten i 1983 og 1984 fra Japan til Det europaeiske oekonomiske Faellesskab af videobaandoptagere og at indfoere et system med minimumspriser ved eksport;  under disse omstaendigheder er en fortsaettelse af proceduren vedroerende disse produkter med oprindelse i Japan ikke laengere i Faellesskabets interesse, og beskyttelsesforanstaltninger er i oejeblikket unoedvendige;  proceduren vedroerende importen af videobaandoptagere med oprindelse i Japan boer derfor afsluttes -  TRUFFET FOELGENDE AFGOERELSE:  Eneste artikel  Antidumpingproceduren vedroerende importen af videobaandoptagere med oprindelse i Japan afsluttes hermed.  Udfaerdiget i Bruxelles, den 30. marts 1983.  Paa Kommissionens vegne  Wilhelm HAFERKAMP  Naestformand  (1) EFT nr. L 339 af 31. 12. 1979, s. 1.  (2) EFT nr. L 178 af 22. 6. 1982, s. 2.  (3) EFT nr. C 338 af 24. 12. 1982, s. 27.


title: 2012/504/EU: Kommissionens afgørelse af 17. september 2012 om Eurostat

text:
               18.9.2012

               DA

               Den Europæiske Unions Tidende

               L 251/49

         KOMMISSIONENS AFGØRELSE
   af 17. september 2012
   om Eurostat
   (2012/504/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:

               (1)

               Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker (1) udgør retsgrundlaget for europæiske statistikker. I den forordning betegnes Kommissionen (Eurostat) som Unionens statistikmyndighed med ansvar for udviklingen, udarbejdelsen og formidlingen af europæiske statistikker.

               (2)

               Europæiske statistikker bør udvikles, udarbejdes og formidles af Eurostat i overensstemmelse med de statistiske principper, der er beskrevet i traktaten om Den Europæiske Unions funktionsmåde og i forordning (EF) nr. 223/2009 og videreudviklet i adfærdskodeksen for europæiske statistikker som revideret og ajourført af Udvalget for det Europæiske Statistiske System den 28. september 2011.

               (3)

               Forordning (EF) nr. 223/2009 indeholder også bestemmelser om beskyttelse af fortrolige data, som udelukkende bør anvendes til statistiske formål.

               (4)

               Kommissionen har forpligtet sig til at styrke den statistiske styring i Unionen og overholde ovennævnte statistiske principper (2). Dette tilsagn blev bekræftet og yderligere udbygget i meddelelse fra Kommissionen til Europa-Parlamentet og Rådet af 15. april 2011— Effektiv kvalitetsstyring inden for europæiske statistikker (3). Nærværende afgørelse bør betragtes som et fornyet tilsagn fra Kommissionen, for så vidt angår europæiske statistikker udviklet, udarbejdet og formidlet af Eurostat.

               (5)

               Den nylige udvikling inden for Unionens ramme for økonomisk styring har haft en indvirkning på det statistiske område og bør tages i betragtning. Dette gælder navnlig statistisk uafhængighed, jf. Europa-Parlamentets og Rådets forordning (EU) nr. 1175/2011 af 16. november 2011 om ændring af Rådets forordning (EF) nr. 1466/97 om styrkelse af overvågningen af budgetstillinger samt overvågning og samordning af økonomiske politikker (4).

               (6)

               I den forbindelse bør Kommissionens beføjelser som ansættelsesmyndighed, for så vidt angår ansættelse, forflyttelse og afskedigelse af Eurostats generaldirektør, udøves i overensstemmelse med personalevedtægterne, under behørig hensyntagen til behovet for at sikre uafhængighed, objektivitet og effektivitet i udøvelsen af hans eller hendes arbejde og efter en gennemsigtig procedure, der udelukkende baseres på faglige kriterier.

               (7)

               Desuden er Eurostat blevet pålagt specifikke opgaver ved Rådets forordning (EF) nr. 479/2009 af 25. maj 2009 om gennemførelse af den protokol om proceduren i forbindelse med uforholdsmæssigt store underskud, der er knyttet som bilag til traktaten om oprettelse af Det Europæiske Fællesskab (5).

               (8)

               Endvidere bør Eurostat, jf. meddelelse fra Kommissionen til Europa-Parlamentet og Rådet om produktionsmetoden for EU-statistikker: en vision for det kommende årti (6), tilbyde en udvidet statistisk service ved også at styrke forbindelserne til EU-organerne for at være forberedt på de statistiske behov og øge brugen af eksisterende statistikker. Dette indebærer også at knytte tættere forbindelser med andre tjenestegrene i Kommissionen.

               (9)

               Statistikker bør defineres med henvisning til forordning (EF) nr. 223/2009. I denne afgørelse bør der sondres mellem europæiske statistikker og andre statistikker.

               (10)

               Opstilling af politikmål og fastlæggelse af, hvilke oplysninger der er nødvendige for at nå disse mål, overlades til politiske beslutningstagere. Disse aktiviteter bør derfor falde ind under Kommissionens berørte tjenestegrenes mandat og ansvarsområde, mens Eurostat bør varetage programmering af aktiviteter vedrørende europæiske statistikker under hensyntagen til brugerbehov, relevante politikudviklinger og ressourcebegrænsninger.

               (11)

               Kommissionens aktiviteter vedrørende andre statistikker bør være genstand for planlægning og koordinering med henblik på at sikre konsoliderede oplysninger om disse aktiviteter. Denne planlægning og koordinering bør styres af Eurostat, og dens omfang begrænses til emner, som der er enighed om de berørte tjenestegrene i Kommissionen og Eurostat imellem.

               (12)

               Europæiske statistikker fastsættes i det europæiske statistiske program og det årlige arbejdsprogram.

               (13)

               For at sikre offentlighedens tillid til europæiske statistikker og fremme statistikker af høj kvalitet, der udvikles, udarbejdes og formidles af Eurostat, bør der udvikles og anvendes en procedure for mærkning af europæiske statistikker.

               (14)

               Eurostats generaldirektør, der er chefstatistiker, bør sikre udvikling, udarbejdelse og formidling af europæiske statistikker af høj kvalitet. Hans eller hendes opgaver bør desuden omfatte koordinering af Kommissionens statistiske aktiviteter med henblik på at sikre kvaliteten og mindske indberetningsbyrden. Derfor bør chefstatistikeren også høres om udvikling og udarbejdelse af andre statistikker.

               (15)

               Et nært samarbejde mellem Eurostat og andre tjenestegrene i Kommissionen om statistiske aktiviteter og en passende koordinering af disse aktiviteter fra chefstatistikerens side bør sikre sammenhæng og sammenlignelighed i forbindelse med europæiske statistikker og et bedre svar på de fremtidige udfordringer, navnlig behovet for at begrænse indberetningsbyrden og den administrative byrde. Af samme grund bør der gives adgang til administrative datakilder i Kommissionen i det omfang, det er nødvendigt og omkostningseffektivt med henblik på udvikling, udarbejdelse og formidling af europæiske statistikker.

               (16)

               Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (7) finder anvendelse, i det omfang Eurostat behandler personoplysninger. Desuden bør europæiske statistikker, der er udarbejdet på grundlag af personoplysninger, være kønsopdelte, når dette er relevant.

               (17)

               Det er derfor nødvendigt yderligere at definere og præcisere Eurostats rolle og ansvarsområder i Kommissionen.

               (18)

               Kommissionens afgørelse 97/281/EF af 21. april 1997 om Eurostats rolle ved udarbejdelse af EF-statistikker (8) bør ophæves —

         BESTEMT FØLGENDE:
   Artikel 1
   Genstand
   Denne afgørelse definerer den rolle og det ansvar, der påhviler Eurostat i Kommissionens interne organisation, for så vidt angår udvikling, udarbejdelse og formidling af statistikker.
   Artikel 2
   Definitioner
   I denne afgørelse forstås ved:
   1.   »statistik«: statistik som defineret i artikel 3, nr. 1), i forordning (EF) nr. 223/2009. Det drejer sig enten om europæiske statistikker eller andre statistikker
   2.   »europæiske statistikker«: statistikker som omhandlet i artikel 1 i forordning (EF) nr. 223/2009 og som fastlagt i det årlige arbejdsprogram for europæiske statistikker
   3.   »andre statistikker«: statistikker, der ikke er europæiske statistikker, og som fastlægges gennem den planlægnings- og koordineringsøvelse, der er omhandlet i artikel 5, stk. 2.
   Artikel 3
   Eurostat
   Eurostat er Unionens statistiske myndighed som omhandlet i artikel 6, stk. 1, i forordning (EF) nr. 223/2009. Det er en tjenestegren i Kommissionen, ledet af en generaldirektør.
   Artikel 4
   Principper for statistikker
   Eurostat udvikler, udarbejder og formidler europæiske statistikker i overensstemmelse med principperne for statistikker om faglig uafhængighed, upartiskhed, objektivitet, pålidelighed, statistisk fortrolighed og omkostningseffektivitet som defineret i artikel 2, stk. 1, i forordning (EF) nr. 223/2009 og som yderligere præciseret i adfærdskodeksen for europæiske statistikker.
   Artikel 5
   Planlægning og programmering
   1.   Aktiviteter vedrørende europæiske statistikker fastlægges i det europæiske statistiske program, der er omhandlet i artikel 13 i forordning (EF) nr. 223/2009, og i det årlige arbejdsprogram, der er omhandlet i artikel 17 i samme forordning.
   2.   Aktiviteter vedrørende andre statistikker er omfattet af og fastlægges gennem en planlægnings- og koordineringsøvelse, der styres af Eurostat. Omfanget af denne øvelse begrænses til emner, som der er enighed om de berørte tjenestegrene i Kommissionen og Eurostat imellem.
   3.   Der kan indgås særlige tværtjenstlige aftaler mellem Eurostat og Kommissionens øvrige tjenestegrene i forbindelse med disse aktiviteter, der også omfatter aktiviteter vedrørende administrative registre.
   Artikel 6
   Eurostats opgaver
   1.   Eurostat står for udvikling, udarbejdelse og formidling af europæiske statistikker.
   I den forbindelse er det navnlig Eurostats opgave at:

               a)

               indsamle og aggregere de statistiske oplysninger, der er nødvendige for at udarbejde europæiske statistikker

               b)

               udvikle og fremme statistiske standarder, metoder og procedurer

               c)

               styre det europæiske statistiske system, styrke samarbejdet mellem dets partnere og sikre dets ledende rolle i officielle statistikker på verdensplan

               d)

               samarbejde med internationale organisationer og tredjelande med henblik på at fremme sammenligneligheden af europæiske statistikker med statistikker, der er udarbejdet i andre statistiske systemer, og, når det er relevant, bistå tredjelande med at forbedre deres statistiske systemer.

         2.   Eurostat sikrer, at europæiske statistikker gøres tilgængelige for alle brugere i overensstemmelse med de statistiske principper, navnlig principperne om faglig uafhængighed, upartiskhed og statistisk fortrolighed.
   I den forbindelse giver Eurostat den tekniske forklaring og yder den støtte, som er påkrævet for at anvende europæiske statistikker, og kan benytte egnede kommunikationskanaler til statistiske pressemeddelelser.
   3.   Eurostat sikrer samarbejde og regelmæssig konstruktiv dialog med andre tjenestegrene i Kommissionen og om nødvendigt med dataleverandører med henblik på at inddrage brugerbehov, relevante politikudviklinger og andre initiativer. I den forbindelse orienteres og inddrages de tjenestegrene i Kommissionen, som er potentielle brugere af specifikke europæiske statistikker, i en tidlig fase af udviklingen af nye eller ændrede statistikker, bl.a. for at forstå de mulige politiske konsekvenser af nye eller ændrede statistiske metoder, standarder og definitioner.
   4.   Eurostat koordinerer udvikling og udarbejdelse af andre statistikker. I den forbindelse har det navnlig til opgave at:

               a)

               optimere anvendelsen af eksisterende oplysninger, der kan bruges til statistiske formål, for at sikre kvaliteten og mindske byrden for respondenterne; Eurostat indbyder enhver berørt tjenestegren i Kommissionen til at bidrage til dette formål

               b)

               holde sig underrettet af alle Kommissionens tjenestegrene om dækningen og kvaliteten af statistikker udarbejdet af dem, om væsentlige ændringer i metodologien for udarbejdelse af statistikker og om planlagte nye dataindsamlinger

               c)

               sørge for den vejledning, uddannelse og ekspertbistand til andre tjenestegrene i Kommissionen, der er nødvendig for udvikling og udarbejdelse af andre statistikker, hvis de nødvendige midler er til rådighed.

         Artikel 7
   Eurostats generaldirektør
   1.   For så vidt angår europæiske statistikker, har generaldirektøren for Eurostat alene ansvaret for at fastlægge processer, statistiske metoder, standarder og procedurer samt indholdet af statistikkerne og tidspunkterne for deres offentliggørelse i overensstemmelse med det europæiske statistiske program og det årlige arbejdsprogram. Ved varetagelsen af disse statistiske opgaver handler Eurostats generaldirektør uafhængigt; han eller hun må hverken søge eller modtage instrukser fra EU-institutionerne eller -organerne, nogen medlemsstats regering eller nogen anden institution, noget andet organ, kontor eller nogen anden enhed.
   2.   Eurostats generaldirektør er anvisningsberettiget, for så vidt angår de bevillinger, der er tildelt Eurostat.
   Artikel 8
   Chefstatistiker
   1.   Generaldirektøren for Eurostat betragtes som chefstatistiker.
   2.   Chefstatistikeren:

               a)

               står for udvikling, udarbejdelse og formidling af europæiske statistikker i Kommissionen

               b)

               er ansvarlig for koordineringen af udvikling og udarbejdelse af andre statistikker, jf. artikel 5, stk. 2, og artikel 6, stk. 4

               c)

               repræsenterer Kommissionen i internationale statistiske fora, navnlig med henblik på at koordinere statistiske aktiviteter i Unionens institutioner og organer, jf. artikel 6, stk. 3, i forordning (EF) nr. 223/2009

               d)

               er formand for Udvalget for det Europæiske Statistiske System, jf. artikel 7 i forordning (EF) nr. 223/2009

               e)

               udarbejder de programmer, der er omhandlet i nærværende afgørelses artikel 5, stk. 1, i nært samarbejde med andre tjenestegrene i Kommissionen og inddrager så vidt muligt brugerbehov og anden relevant udvikling

               f)

               fungerer som forbindelsesled mellem det europæiske statistiske system (ESS) og Det Rådgivende Organ for Statistisk Styring på Europæisk Plan på alle områder, der vedrører gennemførelsen af adfærdskodeksen for europæiske statistikker inden for ESS som helhed.

         3.   Enhver tjenestegren, der har til hensigt at iværksætte aktiviteter, som omfatter udarbejdelse af statistikker, rådfører sig med chefstatistikeren på et tidligt stadium i forberedelsen af de pågældende aktiviteter. Chefstatistikeren kan fremsætte henstillinger i den forbindelse. Initiativer, som ikke vedrører udvikling, udarbejdelse og formidling af europæiske statistikker, især i tilfælde af særlige tværtjenstlige aftaler, falder udelukkende ind under den berørte tjenestegrens ansvarsområde.
   Artikel 9
   Adgang til administrative registre
   1.   For at lette byrden for respondenterne har Eurostat ret til adgang til administrative data i Kommissionens tjenestegrene, i henhold til de regler om tavshedspligt, der er fastsat i EU-lovgivningen, og til at integrere disse administrative data i statistikkerne, i det omfang disse data er relevante for at udvikle, udarbejde og formidle europæiske statistikker.
   2.   Eurostat høres om og kan inddrages i den indledende udformning, efterfølgende udvikling og afskaffelse af administrative registre og databaser, der er opbygget og vedligeholdt af andre af tjenestegrene i Kommissionen, for at fremme yderligere brug af oplysningerne i disse registre og databaser i forbindelse med europæiske statistikker. Med henblik herpå har Eurostat ret til at foreslå standardiseringsaktiviteter vedrørende administrative registre, der er relevante for udarbejdelsen af europæiske statistikker.
   3.   For at gøre bestemmelserne i denne artikel mere effektive sikrer hver tjenestegren i Kommissionen Eurostat adgang til administrative data efter anmodning, i det omfang det er nødvendigt for at udvikle, udarbejde og formidle europæiske statistikker, i overensstemmelse med de regler om tavshedspligt, der er fastsat i EU-lovgivningen.
   Artikel 10
   Adfærdskodeks for europæiske statistikker
   1.   I henhold til artikel 11 i forordning (EF) nr. 223/2009 udvikles, udarbejdes og formidles europæiske statistikker af Eurostat i overensstemmelse med adfærdskodeksen for europæiske statistikker som revideret og ajourført af Udvalget for det Europæiske Statistiske System.
   2.   Eurostat inddrager Det Rådgivende Organ for Statistisk Styring på Europæisk Plan i alle aktiviteter vedrørende adfærdskodeksen for europæiske statistikker i overensstemmelse med organets mandat.
   3.   Eurostat overvåger, at de nationale statistiske myndigheder gennemfører adfærdskodeksen for europæiske statistikker effektivt.
   Artikel 11
   Kvalitetssikring og mærkning
   1.   Eurostat sikrer kvalitetsstyringen af europæiske statistikker. I den forbindelse og på grundlag af fastlagte kvalitetskriterier påhviler det — for at tage højde for brugernes behov for statistikker med forskellige kvalitetsprofiler — Eurostat at:

               a)

               overvåge og vurdere kvaliteten af de data, Eurostat indsamler eller modtager, og rapportere om kvaliteten af de europæiske statistikker, Eurostat formidler

               b)

               fremme og anvende en mærkningsproces for europæiske statistikker

               c)

               kontrollere de data, der henhører under Eurostats ansvarsområde, som led i Unionens øgede økonomiske styring og anvende alle de specifikke beføjelser, som Eurostat har fået tildelt i forbindelse med de relevante procedurer.

         2.   Eurostat fastlægger en ramme for kvalitetssikring, som afspejler de foranstaltninger, der er truffet eller skal træffes for at sikre en korrekt gennemførelse af adfærdskodeksen for europæiske statistikker.
   Artikel 12
   Anvendelse af fortrolige data
   1.   Generaldirektøren for Eurostat træffer alle nødvendige foranstaltninger til at sikre, at statistisk fortrolighed overholdes.
   2.   Data, der betragtes som fortrolige i henhold til artikel 3, stk. 7, i forordning (EF) nr. 223/2009, er i henhold til kapitel V i samme forordning kun tilgængelige for tjenestemænd og andre ansatte i Eurostat og andre fysiske personer, som arbejder for Eurostat på kontrakt, når disse oplysninger er nødvendige for udarbejdelsen af europæiske statistikker og inden for deres specifikke arbejdsområde.
   3.   Generaldirektøren for Eurostat træffer desuden alle nødvendige foranstaltninger for at beskytte data, hvis videregivelse ville skade Unionens interesser eller interesserne i den medlemsstat, som de vedrører.
   Artikel 13
   Ophævelse
   Kommissionens afgørelse 97/281/EF ophæves.
   Henvisninger til den ophævede afgørelse betragtes som henvisninger til nærværende afgørelse.

      Udfærdiget i Bruxelles, den 17. september 2012.

            På Kommissionens vegne

         José Manuel BARROSO

            Formand

      (1)  EUT L 87 af 31.3.2009, s. 164.

      (2)  Meddelelse fra Kommissionen til Europa-Parlamentet og Rådet om medlemsstaternes og Fællesskabets statistikmyndigheders uafhængighed, integritet og ansvarlighed ((KOM)2005 217 endelig).

      (3)  KOM(2011) 211 endelig.

      (4)  EUT L 306 af 23.11.2011, s. 12.

      (5)  EUT L 145 af 10.6.2009, s. 1.

      (6)  KOM(2009) 404 endelig.

      (7)  EFT L 8 af 12.1.2001, s. 1.

      (8)  EFT L 112 af 29.4.1997, s. 56.


title: Afgørelse nr. S6 af 22. december 2009 om registreringen i bopælsmedlemsstaten i henhold til artikel 24 i forordning (EF) nr. 987/2009 og etableringen af fortegnelser i henhold til artikel 64, stk. 4, i forordning (EF) nr. 987/2009 (Tekst af relevans for EØS og for EF/Schweiz-aftalen)

text:
               27.4.2010

               DA

               Den Europæiske Unions Tidende

               C 107/6

         AFGØRELSE Nr. S6
   af 22. december 2009
   om registreringen i bopælsmedlemsstaten i henhold til artikel 24 i forordning (EF) nr. 987/2009 og etableringen af fortegnelser i henhold til artikel 64, stk. 4, i forordning (EF) nr. 987/2009
   (Tekst af relevans for EØS og for EF/Schweiz-aftalen)
   2010/C 107/04
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken Den Administrative Kommission har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EF) nr. 883/2004 og (EF) nr. 987/2009 (2),
   under henvisning til artikel 35, stk. 2, i ovennævnte forordning (EF) nr. 883/2004,
   under henvisning til artikel 24, artikel 64, stk. 4 og stk. 6, i forordning (EF) nr. 987/2009 og artikel 74 i forordning (EF) nr. 883/2004 og
   idet beslutningen i sagen er truffet på de i artikel 71, stk. 2, i forordning (EF) nr. 883/2004 fastsatte betingelser —
   TRUFFET FØLGENDE AFGØRELSE:
   Bestemmelserne om registrering i henhold til artikel 24 i forordning (EF) nr. 987/209 (i det følgende benævnt »gennemførelsesforordningen«) og om den fortegnelse, der skal føres i henhold til artikel 64, stk. 4 i gennemførelsesforordningen, er som følger:
   I.   Registrering i henhold til artikel 24 i gennemførelsesforordningen

               1.

               Ved anvendelsen af artikel 24 i gennemførelsesforordningen fastsættes følgende procedure.
               Den kompetente institution fremsender på anmodning af den berørte person et relevant dokument i henhold til artikel 17, 22, 24, 25 eller 26 i forordning (EF) nr. 883/2004 (i det følgende benævnt »grundforordningen«) og artikel 24, stk. 1, i gennemførelsesforordningen (i det følgende benævnt »det dokument, der attesterer retten til ydelser«) til den berørte person, der skal forelægge dette dokument for institutionen på den pågældendes bopælssted, når denne lader sig registrere med henblik på at opnå naturalydelser.
               På anmodning af bopælsstedets institution fremsender den kompetente institution et dokument, der attesterer retten til ydelser, til denne institution.
               Den kompetente institution underretter bopælsstedets institution om enhver ændring eller annullering af det dokument, der attesterer retten til ydelser. Den modtagende institution enten be- eller afkræfter over for den udsendende institution, at der er sket ændringer eller annulleringer.
               Institutionen på bopælsstedet underretter den kompetente institution om registreringen af den pågældende person såvel som om enhver ændring eller annullering af en sådan registrering. Underretningen gives, så snart bopælsstedets institution har de oplysninger, der er afgørende i den forbindelse. Den modtagende institution enten be- eller afkræfter over for den udsendende institution, at der er sket ændringer eller annulleringer.

               2.

               Den dato, fra hvilken naturalydelserne kan refunderes i henhold til artikel 35 og 41 i grundforordningen og artikel 62 og 63 i gennemførelsesforordningen, er som følger:

                           a)

                           datoen for erhvervelse af retten til naturalydelser i medfør af den kompetente medlemsstats lovgivning, og som fremgår af det dokument, der attesterer retten til ydelser

                           b)

                           datoen for bopælsskifte eller for registrering, hvis sidstnævnte dato er senere end den under litra a) anførte dato og fremgår af det dokument, som bopælsstedets institution udsteder i henhold til artikel 24, stk. 2, i gennemførelsesforordningen.

                     Hvis en forsikringstagers familiemedlemmer, en pensionist eller en af dennes familiemedlemmer stadig i henhold til lovgivningen i deres bopælsland eller en anden medlemsstat har ret til ydelser i kraft af en erhvervsmæssig beskæftigelse, eller fordi de modtager en ydelse, som erstatter en erhvervsindtægt, og denne ret har forrang i overensstemmelse med forordningerne, løber registreringen fra den dato, der følger efter datoen for denne rets ophør.

               3.

               Den dato, fra hvilken udgifterne til naturalydelser ikke længere udredes i henhold til artikel 35 og 41 i grundforordningen og artikel 62 og 63 i gennemførelsesforordningen, er den dato for annulleringen af den registrering, som bopælsstedets institution har meddelt den kompetente institution, eller den dato for annullering af det dokument, der attesterer retten til ydelser, og som den kompetente institution har meddelt bopælsstedets institution.
               Denne dato anføres i annulleringsdokumentet og skal være den dato, på hvilken det dokument, der attesterer retten til ydelser, ophører med at eksistere, nemlig:

                           i)

                           datoen for den berørte persons død eller den dato, hvor den pågældende skifter bopæl til en anden medlemsstat

                           ii)

                           den dato, fra hvilken retten til naturalydelser i henhold til bopælslandets eller en anden medlemsstats lovgivning erhverves i kraft af forordningerne i forbindelse med udøvelsen af en erhvervsmæssig aktivitet eller i forbindelse med tilkendelsen af en pension

                           iii)

                           den dato, fra hvilken familiemedlemmer ikke længere opfylder betingelserne for retten til at modtage naturalydelser som familiemedlemmer i henhold til lovgivningen i bopælsmedlemsstaten.

                     Det påhviler alle nationale institutioner at sørge for at begrænse tidsperioden så meget som muligt mellem datoen for rettens ophør eller registrering og datoen for meddelelsen af annulleringsdokumentet. Især bør fastsættelsen af forsikringstagerens bopæl være baseret på en omhyggelig undersøgelse i henhold til gennemførelsesforordningens artikel 11.

         II.   Fortegnelse i henhold til artikel 64, stk. 4, i gennemførelsesforordningen

      Familiemedlemmer til forsikringstagere, pensionister og/eller deres familiemedlemmer

               1.

               Bopælsstedets institution i den medlemsstat, der er anført i bilag 3 til gennemførelsesforordningen, beregner det faste beløb i forbindelse med naturalydelser til forsikringstagerens familiemedlemmer i henhold til grundforordningens artikel 17 og til pensionister og/eller deres familiemedlemmer i henhold til grundforordningens artikel 24, 25 eller 26 på grundlag af den fortegnelse, der er ajourført til dette formål, ved som udgangspunkt at anvende institutionens egne oplysninger eller de oplysninger, som den kompetente institution har meddelt, om erhvervelsen af en ret, den midlertidig inddragelse eller bortfald af en sådan ret.
               I de fortegnelser, der er omtalt i artikel 64, stk. 4, i gennemførelsesforordningen, anføres antallet af månedlige faste beløb for et enkelt år for det enkelte familiemedlem til en forsikringstager, for pensionister og/eller deres familiemedlemmer.

               2.

               Ved beregningen af de månedlige fikserede beløb udtrykkes det tidsrum, i hvilket den pågældende kan gøre krav på ydelser, i måneder.
               Ved optællingen af antallet af måneder medregnes hele den kalendermåned, hvori begyndelsesdatoen for beregningen af de faste beløb indgår.
               Den kalendermåned, i hvilken retten ophører, medregnes ikke, medmindre retten først ophører den sidste dag i den pågældende måned.
               Hvis hele tidsrummet er kortere end en måned, regnes det for én måned.
               Såfremt en person overgår fra én aldersgruppe til en anden i løbet af det berørte tidsrum, tælles den måned, i løbet af hvilken ændringen i alderskategorien indtræffer, med i den højere alderskategori.

         III.   Afsluttende bestemmelser

   Denne afgørelse offentliggøres i Den Europæiske Unions Tidende. Den finder anvendelse fra datoen for gennemførelsesforordningens ikrafttrædelse.

            Formand for Den Administrative Kommission

         Lena MALMBERG

      (1)  EUT L 166 af 30.4.2004, s. 1.

      (2)  EUT L 284 af 30.10.2009, s. 1.


Avis juridique important

|

31995D0283

95/283/EF: Rådets afgørelse af 13. juli 1995 om beskikkelse af en suppleant til Regionsudvalget

EF-Tidende nr. L 181 af 01/08/1995 s. 0021 - 0021

RÅDETS AFGØRELSE af 13. juli 1995 om beskikkelse af en suppleant til Regionsudvalget (95/283/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 198 A,under henvisning til Rådets afgørelse 94/65/EF af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),i betragtning af, at en plads som suppleant til ovennævnte udvalg er ledig, efter af fr. Hinz er trådt tilbage, hvilket blev meddelt Rådet den 4. maj 1995,under henvisning til indstillingen fra den tyske regering -TRUFFET FØLGENDE AFGØRELSE:Eneste artikel Kristiane Weber-Hassemer beskikkes som suppleant til Regionsudvalget som efterfølger for fr. Hinz for den resterende del af dennes mandatperiode, dvs. indtil den 25. januar 1998.Udfærdiget i Bruxelles, den 13. juli 1995.På Rådets vegneP. SOLBES MIRAFormand(1) EFT nr. L 31 af 4. 2. 1994, s. 29.


title: Kommissionens afgørelse (EU) 2017/133 af 25. januar 2017 om opretholdelse, med en begrænsning, i Den Europæiske Unions Tidende af referencen for den harmoniserede standard EN 14342:2013 »Trægulve: Karakteristika, overensstemmelsesvurdering og mærkning« i overensstemmelse med Europa-Parlamentets og Rådets forordning (EU) nr. 305/2011 (EØS-relevant tekst. )

text:
               26.1.2017

               DA

               Den Europæiske Unions Tidende

               L 21/113

         KOMMISSIONENS AFGØRELSE (EU) 2017/133
   af 25. januar 2017
   om opretholdelse, med en begrænsning, i Den Europæiske Unions Tidende af referencen for den harmoniserede standard EN 14342:2013 »Trægulve: Karakteristika, overensstemmelsesvurdering og mærkning« i overensstemmelse med Europa-Parlamentets og Rådets forordning (EU) nr. 305/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (1), særlig artikel 18, stk. 2.
   ud fra følgende betragtninger:

               (1)

               I henhold til forordning (EU) nr. 305/2011 skal harmoniserede standarder, der er omhandlet i artikel 17, opfylde kravene i det harmoniserede system, der er fastsat i eller på grundlag af nævnte forordning.

               (2)

               I juli 2013 vedtog Den Europæiske Standardiseringsorganisation (CEN) den harmoniserede standard EN 14342:2013 »Trægulve: Karakteristika, overensstemmelsesvurdering og mærkning«. Referencen for standarden blev efterfølgende offentliggjort i Den Europæiske Unions Tidende
                   (2).

               (3)

               Tyskland gjorde den 21. august 2015 formel indsigelse mod den harmoniserede standard EN 14342:2013. Den formelle indsigelse omhandlede bestemmelse 4.4 i nævnte standard og vedrørte vurderingsmetoder og kriterier for visse farlige stoffer, og der krævedes en tilbagetrækning af referencen for standarden i Den Europæiske Unions Tidende eller, alternativt, en begrænsning, der indebærer, at bestemmelse 4.4 i nævnte standard udelukkes fra den pågældende references anvendelsesområde.

               (4)

               Ifølge Tyskland indeholder den pågældende standard ikke nogen harmoniserede metoder til vurdering af byggevarers ydeevne med hensyn til væsentlige egenskaber, når det gælder frigivelse af andre farlige stoffer. I bestemmelse 4.4. i nævnte standard hedder det, at verifikation og angivelse af frigivelse eller indhold af andre farlige stoffer end de nævnte i andre bestemmelser til standarden bør foretages under hensyntagen til nationale bestemmelser på anvendelsesstedet.

               (5)

               Efter Tysklands opfattelse udgør denne mangel en overtrædelse af artikel 17, stk. 3, i forordning (EU) nr. 305/2011, da den pågældende standard ikke fuldt ud imødekommer de krav, som er fastsat i det relevante mandat, jf. artikel 18.

               (6)

               Tyskland understregede desuden betydningen af en hensigtsmæssig behandling af frigivelse af andre farlige stoffer, herunder flygtige organiske forbindelser, i de harmoniserede standarder, navnlig for de pågældende træbaserede produkter.

               (7)

               Af disse grunde forlangte Tyskland, at referencen for den pågældende standard blev trukket tilbage, eller, alternativt, at den begrænses ved at udelukke bestemmelse 4.4 fra standardens anvendelsesområde, for at gøre det muligt for medlemsstaterne at vedtage nationale bestemmelser for vurdering af ydeevne med hensyn til de væsentlige egenskaber, for så vidt angår frigivelse af andre farlige stoffer.

               (8)

               Ved vurderingen af, om de fremsatte påstande kan antages til behandling, bør det fastslås, at hvis Tysklands alternative forlangende skulle forstås som et særskilt forlangende, der havde til formål at give medlemsstaterne mulighed for at indføre nationale foranstaltninger, der fastsætter supplerende krav, ville en sådan påstand ikke fokusere på indholdet af EN 14342:2013, og den burde derfor afvises. Da forlangendets ordlyd imidlertid klart vedrører begrænsningen af anvendelsesområdet for henvisningen til den pågældende standard, bør de dermed forbundne udtalelser fra Tyskland om konsekvenserne af en sådan begrænsning, kun anses for at være elementer i den argumentation, der indgår i den formelle indsigelse, og dermed ikke behandles særskilt.

               (9)

               I henhold til artikel 17, stk. 3, i forordning (EU) nr. 305/2011 skal harmoniserede standarder udgøre metoderne og kriterierne for vurdering af ydeevnen for de produkter, som er omfattet af dem, med hensyn til deres væsentlige egenskaber. Som Tyskland har fremført, henviser bestemmelse 4.4 i EN 14342:2013 ganske rigtigt blot til eksisterende nationale bestemmelser. I den henseende overholder EN 14342:2013 ikke i artikel 17, stk. 3, i forordning (EU) nr. 305/2011.

               (10)

               Desuden har medlemsstaterne ifølge Domstolens praksis (3) ikke ret til at indføre nationale bestemmelser om vurdering af ydeevne med hensyn til de væsentlige egenskaber, som rækker ud over, hvad der er indeholdt i de harmoniserede standarder, når det gælder markedsføringen eller anvendelsen af de byggevarer, der er omfattet af dem. Indholdet af EN 14342:2013 er således også i strid med disse principper.

               (11)

               Derfor og i betragtning af det forhold, at forordninger gælder umiddelbart, bør bestemmelse 4.4 i EN 14342:2013 ikke finde anvendelse, uafhængigt af resultatet af denne formelle indsigelsesprocedure.

               (12)

               Men da Domstolens praksis (4) bekræfter den udtømmende karakter af det harmoniserede system, der blev indført ved forordning (EU) nr. 305/2011, indebærer ugyldigheden af bestemmelse 4.4 i EN 14342:2013 ikke, at medlemsstater kan vedtage nationale bestemmelser med henblik på vurdering af ydeevne med hensyn til farlige stoffers væsentlige egenskaber for så vidt angår frigivelse af andre farlige stoffer.

               (13)

               På grundlag af indholdet af EN 14342:2013 og de oplysninger, som er fremlagt af Tyskland, af de øvrige medlemsstater, af CEN og af erhvervsgrenen, og efter høring af det udvalg, der er nedsat ved artikel 64 i forordning (EU) nr. 305/2011 og artikel 22 i Europa-Parlamentets og Rådets forordning (EU) nr. 1025/2012 (5), bør det bemærkes, at der ikke er fremsat væsentlige indsigelser mod den fortsatte offentliggørelse af referencen for den pågældende standard i Den Europæiske Unions Tidende. Udelukkelsen af bestemmelse 4.4 fra anvendelsesområdet for referencen, som er offentliggjort i Den Europæiske Unions Tidende, er blevet mødt med betænkelighed baseret på en fortolkning af Domstolens praksis, ifølge hvilken medlemsstaterne — hvis de mener, at et produkts sikkerhed ikke er tilstrækkeligt sikret — har lov til at fastsætte krav, der begrænser de pågældende produkters frie bevægelighed. Domstolen har imidlertid selv allerede fastslået, at en sådan fortolkning ville sætte spørgsmålstegn ved harmoniseringens effektive virkning (»effet utile«) inden for dette område (6).

               (14)

               Den påståede ufuldstændige karakter af den pågældende standard bør derfor ikke betragtes som en tilstrækkelig grund til at acceptere Tysklands første forlangende, en fuldstændig tilbagetrækning af referencen for standard EN 14342:2013 fra Den Europæiske Unions Tidende. Dette forlangende bør derfor afvises.

               (15)

               Hvad angår det alternative forlangende om at begrænse referencen ved at udelukke bestemmelse 4.4 fra standardens anvendelsesområde, bør det først bemærkes, at denne bestemmelse, som allerede påvist, ikke må finde anvendelse, uafhængigt af resultatet af denne formelle indsigelsesprocedure. Af klarhedshensyn er det imidlertid nødvendigt udtrykkeligt at udelukke den ugyldige bestemmelse fra referencen.

               (16)

               Referencen for standard EN 14342:2013 bør derfor opretholdes, men det er nødvendigt at indføre en begrænsning, der udelukker bestemmelse 4.4 i standarden fra standardens anvendelsesområde —

         VEDTAGET DENNE AFGØRELSE:
   Artikel 1
   Referencen for den harmoniserede standard EN 14342:2013 »Trægulve: Karakteristika, overensstemmelsesvurdering og mærkning« opretholdes med en begrænsning.
   Kommissionen tilføjer følgende begrænsning i listen over referencer for harmoniserede standarder, der er offentliggjort i Den Europæiske Unions Tidende: »Bestemmelse 4.4 i standard EN 14342:2013 udelukkes fra den offentliggjorte references anvendelsesområde.«
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.

      Udfærdiget i Bruxelles, den 25. januar 2017.

            På Kommissionens vegne

         Jean-Claude JUNCKER

            Formand

      (1)  EUT L 88 af 4.4.2011, s. 5.

      (2)  Meddelelse fra Kommissionen i forbindelse med gennemførelsen af Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (EUT C 259 af 8.8.2014, s. 1). Seneste offentliggørelse: Meddelelse fra Kommissionen i forbindelse med gennemførelsen af Europa-Parlamentets og Rådets forordning (EU) nr. 305/2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (EUT C 398 af 28.10.2016, s. 7).

      (3)  Jf. især Domstolens dom i sag C-100/13, Kommissionen mod Tyskland, præmis 55 ff.

      (4)  Jf. Domstolens dom i sag C-100/13, Kommissionen mod Tyskland, præmis 62.

      (5)  Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (EUT L 316 af 14.11.2012, s. 12).

      (6)  Jf. Domstolens dom i sag C-100/13, Kommissionen mod Tyskland, præmis 60.


Avis juridique important

|

31998D0348

98/348/EF: Rådets afgørelse af 19. maj 1998 om en fællesskabsgaranti til Den Europæiske Investeringsbank mod tab i forbindelse med lån til projekter i Den Tidligere Jugoslaviske Republik Makedonien og om ændring af afgørelse 97/256/EF om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (de central- og østeuropæiske lande, Middelhavslandene, landene i Latinamerika og Asien samt Sydafrika)

EF-Tidende nr. L 155 af 29/05/1998 s. 0053 - 0054

RÅDETS AFGØRELSE af 19. maj 1998 om en fællesskabsgaranti til Den Europæiske Investeringsbank mod tab i forbindelse med lån til projekter i Den Tidligere Jugoslaviske Republik Makedonien og om ændring af afgørelse 97/256/EF om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (de central- og østeuropæiske lande, Middelhavslandene, landene i Latinamerika og Asien samt Sydafrika) (98/348/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 235,under henvisning til forslag fra Kommissionen (1),under henvisning til udtalelse fra Europa-Parlamentet (2), ogud fra følgende betragtninger:Ved afgørelser af 27. november 1997 indgik Rådet en samarbejdsaftale mellem Det Europæiske Fællesskab og Den Tidligere Jugoslaviske Republik Makedonien og en aftale på transportområdet mellem de samme parter;en protokol om finansielt samarbejde er inkluderet i nævnte samarbejdsaftale, og ifølge protokollen skal Den Europæiske Investeringsbank (EIB) yde lån af egne midler med indtil 150 mio. ECU frem til den 31. december 2000;ved afgørelse 97/256/EF (3) er der ydet en budgetgaranti til EIB for lån af egne midler i bestemte områder uden for Fællesskabet; denne budgetgaranti bør udvides til at dække EIB's lån i henhold til protokollen om finansielt samarbejde med Den Tidligere Jugoslaviske Republik Makedonien;Rådet opfordrer via den garanti, der ydes ved denne afgørelse, EIB til at finansiere projekter i nævnte land på de betingelser, der er fastsat i protokollen om finansielt samarbejde;afgørelse 97/256/EF bør derfor ændres;traktaten indeholder ikke anden hjemmel til vedtagelse af denne afgørelse end artikel 235 -TRUFFET FØLGENDE AFGØRELSE:Artikel 1 Afgørelse 97/256/EF ændres således:1) I titlen ændres ». . . landene i Latinamerika og Asien samt Sydafrika« til ». . . landene i Latinamerika og Asien samt Sydafrika og Den Tidligere Jugoslaviske Republik Makedonien«.2) I første afsnit af artikel 1, stk. 1, ændres ». . . landene i Latinamerika og Asien samt Den Sydafrikanske Republik« til ». . . landene i Latinamerika og Asien samt Den Sydafrikanske Republik og Den Tidligere Jugoslaviske Republik Makedonien«.3) I andet afsnit af artikel 1, stk. 1,a) ændres »7 105 mio. ECU« til »7 255 mio. ECU«b) indsættes følgende femte led:»- Den Tidligere Jugoslaviske Republik Makedonien: 150 mio. ECU«c) ændres ». . . landene i Latinamerika og Asien og den 1. juli 1997 for Den Sydafrikanske Republik« til ». . . landene i Latinamerika og Asien og den 1. juli 1997 for Den Sydafrikanske Republik og den 1. januar 1998 for Den Tidligere Jugoslaviske Republik Makedonien«.4) Følgende sjette led indsættes i artikel 1, stk. 2:»- Den Tidligere Jugoslaviske Republik Makedonien.«Artikel 2 Tilsvarende ændringer foretages i den aftale mellem Kommissionen og EIB, der er omtalt i artikel 5 i afgørelse 97/256/EF.Artikel 3 Denne afgørelse får virkning på dagen for offentliggørelsen i De Europæiske Fællesskabers Tidende.Udfærdiget i Bruxelles, den 19. maj 1998.På Rådets vegneG. BROWNFormand(1) EFT C 108 af 7. 4. 1998, s. 1.(2) EFT C 152 af 18. 5. 1998.(3) EFT L 102 af 19. 4. 1997, s. 33.


title: Oprettelse og sammensætning af et særligt udvalg om politikudfordringer og budgetmidler for en bæredygtig Europæisk Union efter 2013 Europa-Parlamentets beslutning af 16. juni 2010 om nedsættelse af et særligt udvalg om de politiske udfordringer og budgetmidler for en bæredygtig Europæisk Union efter 2013 og fastsættelse af dets sagsområde, medlemstal og funktionsperiode

text:
               12.8.2011

               DA

               Den Europæiske Unions Tidende

               CE 236/160

         Onsdag den 16. juni 2010Oprettelse og sammensætning af et særligt udvalg om politikudfordringer og budgetmidler for en bæredygtig Europæisk Union efter 2013
   P7_TA(2010)0225
   Europa-Parlamentets beslutning af 16. juni 2010 om nedsættelse af et særligt udvalg om de politiske udfordringer og budgetmidler for en bæredygtig Europæisk Union efter 2013 og fastsættelse af dets sagsområde, medlemstal og funktionsperiode
   2011/C 236 E/31

      Europa-Parlamentet,
   der henviser til Formandskonferencens afgørelser af 22. april, 12. og 20. maj 2010 med forslag om nedsættelse af et særligt udvalg om de politiske udfordringer og Unionens disponible budgetmidler efter 2013,
   der henviser til, at det i artikel 312, stk. 5, i traktaten om Den Europæiske Unions funktionsmåde fastsættes, at Europa-Parlamentet, Rådet og Kommissionen under hele proceduren frem til vedtagelsen af den finansielle ramme træffer de nødvendige foranstaltninger med henblik på at lette denne vedtagelse,
   der henviser til behovet for at indsamle og koordinere de forskellige berørte udvalgs holdning for at give Budgetudvalget et mandat til dets forhandlinger med Rådet med henblik på at vedtage en forordning, som indeholder den fremtidige flerårige finansielle ramme og eventuelt angive de støtteforanstaltninger, der skal fastsættes i en interinstitutionel aftale,
   der henviser til det arbejde, som Parlamentets særlige udvalg om den finansielle, økonomiske og sociale krise har udført, og behovet for opfølgning af dette udvalgs arbejde, navnlig med hensyn til at støtte en bæredygtig og kvalitativ vækst og langsigtede investeringer for at håndtere krisens langsigtede følger,
   der henviser til forretningsordenens artikel 184,

               1.

               vedtager at nedsætte et særligt udvalg med følgende sagsområde:

                           a)

                           fastsættelse af Parlamentets politiske prioriteter for den flerårige finansielle ramme efter 2013 både på lovgivnings- og budgetområdet

                           b)

                           vurdering af de finansielle midler, som er nødvendige, for at Unionen kan nå sine målsætninger og gennemføre sine politikker fra perioden fra den 1. januar 2014

                           c)

                           fastsættelse af varigheden af den næste flerårige finansielle ramme

                           d)

                           forelæggelse af forslag i overensstemmelse med disse prioriteter og målsætninger til en struktur for den kommende flerårige finansielle ramme med angivelse af Unionens hovedaktivitetsområder

                           e)

                           forelæggelse af retningslinjer for en vejledende fordeling af midler mellem og inden for forskellige udgiftsområder i den flerårige finansielle ramme i overensstemmelse med prioriteterne og den foreslåede struktur

                           f)

                           præcisering af forbindelsen mellem en reform af finansieringsformen for EU's budget og en gennemgang af udgifterne for at give Budgetudvalget et fornuftigt grundlag til forhandlingerne om en ny flerårig finansiel ramme;

               2.

               vedtager, at det særlige udvalgs funktionsperiode er på tolv måneder fra den 1. juli 2010 med henblik på at forelægge en rapport til Parlamentet, inden Kommissionen forelægger sit forslag med tal for den næste flerårige finansielle ramme, hvilket forventes i juli 2011;

               3.

               minder om, at de særlige budget- og lovgivningsforslag vil blive behandlet af de relevante udvalg i overensstemmelse med forretningsordenens bilag VII;

               4.

               vedtager, at det særlige udvalg skal bestå af 50 medlemmer.


title: 2004/862/EF: Rådets afgørelse af 7. december 2004 om makrofinansiel bistand til Serbien og Montenegro og om ændring af Rådets afgørelse 2002/882/EF om yderligere makrofinansiel bistand til Forbundsrepublikken Jugoslavien

text:
               17.12.2004

               DA

               Den Europæiske Unions Tidende

               L 370/81

      RÅDETS AFGØRELSE

   af 7. december 2004
   om makrofinansiel bistand til Serbien og Montenegro og om ændring af Rådets afgørelse 2002/882/EF om yderligere makrofinansiel bistand til Forbundsrepublikken Jugoslavien
   (2004/862/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 308,
   under henvisning til forslag fra Kommissionen (1),
   under henvisning til udtalelse fra Europa-Parlamentet (2), og
   ud fra følgende betragtninger:

               (1)

               Rådets afgørelse 2002/882/EF af 5. november 2002 om yderligere makrofinansiel bistand til Forbundsrepublikken Jugoslavien (3) har til formål at sikre en holdbar betalingsbalancesituation og styrke landets reservestilling.

               (2)

               To rater af denne bistand på i alt 105 mio. EUR blev udbetalt i 2002 og 2003. På grund af forsinkelser med gennemførelsen af aftalte strukturforanstaltninger mangler tredje rate (25 mio. EUR) stadig at blive udbetalt. De økonomisk-politiske betingelser i tilknytning til den supplerende bistand på 70 mio. EUR, som der blev truffet beslutning om i 2003, er der endnu ikke forhandlet og opnået enighed om.

               (3)

               Serbien og Montenegros myndigheder er fast besluttet på at gennemføre økonomiske reformer og stabilisering under det igangværende IMF-program, hvilket fremgår af opmuntrende tegn på en genoptagelse af strukturreformerne.

               (4)

               Landet har fortsat behov for yderligere ekstern finansiel støtte ud over den støtte, der kan ydes af de internationale finansieringsinstitutioner.

               (5)

               Afgørelse 2002/882/EF bør ændres med henblik på at gøre det muligt at disponere over og at udbetale midler i form af gavebistand og lån efter den 9. november 2004.

               (6)

               Traktaten indeholder ikke anden hjemmel for vedtagelse af denne afgørelse end artikel 308.

               (7)

               Efter høring af Det Økonomiske og Finansielle Udvalg —

         TRUFFET FØLGENDE AFGØRELSE:
   Eneste artikel
   Artikel 6, andet punktum, i afgørelse 2002/882/EF affattes således:

      »Den finder anvendelse fra den 8. november 2004 til den 30. juni 2006.«

      Udfærdiget i Bruxelles, den 7. december 2004.

            På Rådets vegne

         G. ZALM

            Formand

      (1)  EUT C 290 af 27.11.2004, s. 6.

      (2)  Udtalelse afgivet den 28. oktober 2004 (endnu ikke offentliggjort i EUT).

      (3)  EFT L 308 af 9.11.2002, s. 25. Ændret ved afgørelse 2003/825/EF (EUT L 311 af 27.11.2003, s. 28).


title: 2014/555/EU: Europa-Parlamentets afgørelse af 3. april 2014 om decharge for gennemførelsen af Den Europæiske Unions almindelige budget for regnskabsåret 2012, Sektion VI — Det Europæiske Økonomiske og Sociale Udvalg

text:
               5.9.2014

               DA

               Den Europæiske Unions Tidende

               L 266/132

         EUROPA-PARLAMENTETS AFGØRELSE
   af 3. april 2014
   om decharge for gennemførelsen af Den Europæiske Unions almindelige budget for regnskabsåret 2012, Sektion VI — Det Europæiske Økonomiske og Sociale Udvalg
   (2014/555/EU)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2012 (1),

               —

               der henviser til det konsoliderede årsregnskab for Den Europæiske Unions for regnskabsåret 2012 (COM(2013) 570 — C7-0278/2013) (2),

               —

               der henviser til Revisionsrettens årsberetning om budgetgennemførelsen i regnskabsåret 2012, med institutionernes svar (3),

               —

               der henviser til Revisionsrettens revisionserklæring (4) om regnskabernes rigtighed og de underliggende transaktioners lovlighed og formelle rigtighed for regnskabsåret 2012, jf. artikel 287 i traktaten om Den Europæiske Unions funktionsmåde,

               —

               der henviser til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6), særlig artikel 164, 165 og 166,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0218/2014),

               1.

               meddeler Det Europæiske Økonomiske og Sociale Udvalgs generalsekretær decharge for gennemførelsen af Det Europæiske Økonomiske og Sociale Udvalgs budget for regnskabsåret 2012;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Den Europæiske Unions Domstol, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT L 56 af 29.2.2012.

      (2)  EUT C 334 af 15.11.2013, s. 1.

      (3)  EUT C 331 af 14.11.2013, s. 1.

      (4)  EUT C 334 af 15.11.2013, s. 122.

      (5)  EFT L 248 af 16.9.2002, s. 1.

      (6)  EUT L 298 af 26.10.2012, s. 1.


title: 2007/717/EF: Kommissionens afgørelse af 31. oktober 2007 om nedsættelse af en ekspertgruppe for elektronisk fakturering (e-fakturering)

text:
               7.11.2007

               DA

               Den Europæiske Unions Tidende

               L 289/38

      KOMMISSIONENS AFGØRELSE

   af 31. oktober 2007
   om nedsættelse af en ekspertgruppe for elektronisk fakturering (e-fakturering)
   (2007/717/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, og
   ud fra følgende betragtninger:

               (1)

               I medfør af traktatens artikel 3 fik Det Europæiske Fællesskab til opgave at sikre oprettelsen af et indre marked ved fjernelse af hindringerne for den frie bevægelighed for varer, personer, tjenesteydelser og kapital mellem medlemsstaterne.

               (2)

               Artikel 232 i Rådets direktiv 2006/112/EF af 28. november 2006 om det fælles merværdiafgiftsystem (1) giver mulighed for udstedelse af elektroniske fakturaer i stedet for papirfakturaer.

               (3)

               Den reviderede Lissabon-strategi for vækst og beskæftigelse (2) indeholder en altomfattende dagsorden for økonomiske reformer. Dens mikroøkonomiske søjle fokuserer på skabelsen af et erhvervsvenligt miljø. I forbindelse med dette mål er udvikling af interoperable løsninger inden for elektronisk fakturering (e-fakturering) et element af central betydning.

               (4)

               I sin meddelelse til Rådet, Europa-Parlamentet, Det Europæiske Økonomiske og Sociale Udvalg »i2010 — Et europæisk informationssamfund som middel til vækst og beskæftigelse« (3) af 1. juni 2005 iværksatte Kommissionen i2010-initiativet som en ramme for behandlingen af de vigtigste udfordringer og den vigtigste udvikling i informationssamfundet og mediesektoren indtil 2010. Det fremmer en åben og konkurrencedygtig digital økonomi og tillægger informations- og kommunikationsteknologi stor betydning (ikt som drivkraft bag inddragelse og livskvalitet).

               (5)

               Det Europæiske Betalingsråd (EPC), som er beslutnings- og koordineringsorganet for den europæiske banksektor for så vidt angår betalinger, har forpligtet sig til senest i 2010 at oprette et fælles eurobetalingsområde (SEPA) med integrerede betalingsinfrastrukturer og betalingsprodukter.

               (6)

               E-fakturering skaber forbindelse mellem virksomhedernes interne processer og betalingssystemerne. SEPA og et vellykket europæisk initiativ vedrørende e-fakturering ville således supplere hinanden. Disse to initiativer forventes tilsammen at give virksomhederne og leverandørerne af finansielle tjenester enorme fordele gennem forbedret effektivitet og automatisering af forsyningskæderne.

               (7)

               For at forbedre brugen af det digitale miljø og høste alle fordelene ved e-fakturering i Fællesskabet bør nuværende praksis forenkles, og overgangen til nye forretningsmodeller bør fremmes ved hjælp af mere integrerede og ensartede bestemmelser. Dette ville i særdeleshed være en fordel for de små og mellemstore virksomheder i Europa.

               (8)

               I december 2006 dannede en gruppe berørte parter en taskforce for branchen vedrørende e-fakturering, som havde en repræsentant for Kommissionen som formand og medlemmer fra erhvervslivet, bankerne og andre leverandører af tjenesteydelser samt standardiseringsorganer. Taskforcens mål var at bane vejen for det fremtidige arbejde vedrørende en europæisk ramme for e-fakturering. Taskforcen udarbejdede forslag til en mulig ledelsesstruktur og en køreplan for et program for e-fakturering. Taskforcen forelagde sin endelige rapport i juni 2007.

               (9)

               På baggrund af de positive erfaringer med taskforcen og for at behandle spørgsmål med en længere tidsramme bør der oprettes en ekspertgruppe om e-fakturering.

               (10)

               Dets opgave skal være at fastlægge forretningsmæssige krav (4) og ansvarsfordelingen i forbindelse med specifikke arbejdsopgaver samt at stå for oprettelsen af en europæisk ramme for e-fakturering, som skal være på plads senest i 2009, og fastlægge en fælles begrebsmæssig struktur for åben og interoperabel levering af e-faktureringstjenester i hele Europa.

               (11)

               Ekspertgruppen bør bestå af personer med direkte og relevant ekspertise inden for e-fakturering, herunder centrale berørte parter fra den offentlige sektor, små og mellemstore virksomheder samt leverandører af tjenesteydelser, standardiseringsorganer og forbrugerorganisationer. Herudover bør der fastlægges bestemmelser for observatørers deltagelse. Alle ekspertgruppens rapporter og andre produkter bør være udtryk for gruppemedlemmernes holdning og bør ikke ses som et udtryk for Kommissionens synspunkter.

               (12)

               Der bør fastsættes regler for videregivelse af oplysninger fra ekspertgruppens medlemmer, uden at det berører Kommissionens sikkerhedsforskrifter, der er fastsat i bilaget til Kommissionens forretningsorden ved afgørelse 2001/844/EF, EKSF, Euratom (5).

               (13)

               Personlige oplysninger om medlemmerne af ekspertgruppen vil blive behandlet i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (6).

               (14)

               Der bør fastsættes en gyldighedsperiode for denne afgørelse. Kommissionen vil til sin tid overveje, om en forlængelse af anvendelsesperioden er hensigtsmæssig —

         TRUFFET FØLGENDE AFGØRELSE:
   Artikel 1
   Ekspertgruppen om elektronisk fakturering
   Der nedsættes en ekspertgruppe om e-fakturering, i det følgende benævnt »gruppen«. Denne afgørelse har virkning fra dagen for vedtagelsen.
   Artikel 2
   Opgaver
   1.   Gruppen bistår generelt Kommissionen ved udviklingen og overvågningen af fremskridtene i retning af en fælles strategi for oprettelsen af en europæisk ramme for e-fakturering.
   2.   Gruppens opgaver skal være løst senest den 31. december 2009.
   3.   Gruppen har følgende særlige opgaver:

               a)

               kortlægning af mangler i de lovgivningsmæssige rammer for e-fakturering på fællesskabs- og medlemsstatsplan, som hindrer Fællesskabet i fuldt ud at udnytte sit økonomiske potentiale

               b)

               kortlægning af de forretningsmæssige krav vedrørende e-fakturering for en europæisk ramme for e-fakturering og sikring af de centrale berørte parters validering heraf (7)

               c)

               kortlægning af relevante dataelementer for e-fakturering, navnlig for forbindelsen mellem fakturaen og, som mindstekrav, indkøbs- og betalingsprocessen, spørgsmål vedrørende moms, kontrol og integritet, krav til arkivering og opbevaring samt behovet for at sikre de centrale berørte parters validering af disse elementer

               d)

               forslag til de ansvarsområder, der skal tildeles standardiseringsorganerne, og en tidsplan for udvikling af fælles standarder, der er baseret på de berørte parters forretningsmæssige krav og krav til data, med henblik på at støtte udviklingen af en europæisk ramme for e-fakturering

               e)

               forslag til en europæisk ramme for e-fakturering. Den skal omfatte en fælles begrebsmæssig struktur, herunder forretningsmæssige krav og standarder, og forslag til løsninger vedrørende åben og interoperabel levering af e-faktureringstjenester i hele Europa.

         4.   Ved løsningen af sine opgaver tager gruppen hensyn til eksisterende resultater og løsninger, navnlig vedrørende forretningsmæssige krav og tekniske standarder, inden for e-fakturering i den offentlige og private sektor.
   5.   Gruppen kan i nødvendigt omfang pålægge undergrupper eller eksterne organer og organisationer, der beskæftiger sig med e-fakturering, specifikke arbejdsopgaver.
   6.   Gruppen udarbejder og forelægger Kommissionen en midtvejsrapport med en oversigt over udviklingen med hensyn til løsningen af opgaverne og eventuelle anbefalinger som et input til overvejelserne og drøftelserne mellem Kommissionen, medlemsstaterne og de berørte parter, herunder navnlig industrisammenslutninger. Rapporten gøres offentligt tilgængelig.
   7.   Gruppen udarbejder og forelægger Kommissionen en endelig rapport med en beskrivelse af den europæiske ramme for e-fakturering. Rapporten gøres offentligt tilgængelig.
   Artikel 3
   Høring
   1.   Kommissionen kan høre gruppen om spørgsmål vedrørende e-fakturering.
   2.   Gruppeformanden kan råde Kommissionen til at høre gruppen om specifikke spørgsmål.
   Artikel 4
   Medlemskab — udnævnelse
   1.   Gruppen sammensættes af op til 30 medlemmer.
   2.   Medlemmerne udnævnes af Kommissionen blandt specialister med kompetence inden for e-fakturering på grundlag af ansøgninger fra industrisammenslutninger, offentlige organer og enkeltpersoner, der repræsenterer hele eller en del af den offentlige sektors interesser, virksomheder, ikt-sektoren, forbrugerne, leverandører af finansielle tjenesteydelser og standardiseringsorganisationer inden for e-fakturering.
   Ansøgere, som skønnes egnede til medlemskab, men som ikke udnævnes, kan placeres på en reserveliste, som Kommissionen kan benytte til udnævnelse af afløsere.
   3.   Medlemmerne udnævnes som repræsentanter for offentlige myndigheder og civilsamfundet.
   4.   Kommissionen vurderer ansøgningerne på grundlag af følgende kriterier:

               a)

               medlemmerne skal repræsentere de centrale berørte parter (f.eks. leverandører af tjenesteydelser, leverandører af løsninger, den offentlige sektor, virksomhederne, herunder små og mellemstore virksomheder samt forbrugerne) og standardiseringsorganer

               b)

               medlemmerne skal have aktuel praktisk eller operationel ekspertise eller erfaring inden for juridiske, administrative, skatterelaterede, standardiseringsrelaterede, forretningsmæssige og/eller tekniske spørgsmål vedrørende grænseoverskridende e-fakturering. Medlemmerne skal navnlig have relevant direkte erfaring fra forretningsprojekter eller anden erfaring, der giver dem den forretningsmæssige eller tekniske indsigt, som er nødvendig for udvikling af løsninger inden for det i denne afgørelse omhandlede område

               c)

               medlemmerne skal kunne bidrage til at definere eller forme synspunkterne hos den forvaltning, organisation, industrisammenslutning, branche eller anden interessentgruppe, som de repræsenterer, for så vidt angår spørgsmål omfattet af deres mandat

               d)

               medlemmernes engelskkundskaber skal være gode nok til, at de kan deltage i drøftelserne og udarbejdelsen af rapporter.

         Ansøgningerne skal ledsages af dokumentation for, at det foreslåede medlem opfylder ovenstående krav.
   5.   Ved udnævnelsen af medlemmer tager Kommissionen hensyn til følgende kriterier:

               a)

               den krævede juridiske, forretningsmæssige og tekniske ekspertise inden for de emner, der er omfattet af gruppens mandat

               b)

               den ekspertise, der dækker alle relevante funktioner inden for udbuds- og efterspørgselssiden af e-fakturering.

         Derudover tilstræber Kommissionen at sikre en bred geografisk repræsentation og en ligelig fordeling af kvinder og mænd på grundlag af ansøgningerne.
   6.   Medlemmerne underretter i tide Kommissionen om enhver interessekonflikt, der kunne påvirke deres objektivitet.
   7.   Navnene på de individuelt udnævnte medlemmer offentliggøres på webstedet for Generaldirektoratet for Erhvervspolitik og/eller i Den Europæiske Unions Tidende, C-udgaven. Indsamling, behandling og offentliggørelse af medlemmernes navne finder sted i overensstemmelse med forordning (EF) nr. 45/2001.
   8.   Medlemmerne udnævnes for en periode på 12 måneder med mulighed for forlængelse og varetager deres hverv, indtil de afløses eller deres mandatperiode udløber.
   9.   Medlemmerne kan udskiftes for resten af deres mandatperiode i følgende tilfælde:

               a)

               hvis medlemmet træder tilbage

               b)

               hvis medlemmet ikke længere kan bidrage effektivt til gruppens drøftelser

               c)

               hvis medlemmet ikke efterlever traktatens artikel 287

               d)

               hvis medlemmet i strid med stk. 6 ikke har underrettet Kommissionen i tide om en interessekonflikt.

         Artikel 5
   Formand — udnævnelse
   1.   Kommissionen udnævner ekspertgruppens formand under hensyntagen til, i hvilket omfang den udvalgte person repræsenterer de centrale berørte parters interesser, bidrager til at forme branchens synspunkter for så vidt angår de emner, der er omfattet af mandatet, og har den krævede juridiske, forretningsmæssige og tekniske ekspertise.
   2.   Kommissionen udnævner formanden for en periode på 12 måneder med mulighed for forlængelse.
   Artikel 6
   Nærmere bestemmelser om gruppens arbejde
   1.   Kommissionen tilrettelægger gruppens møder, og formanden fungerer som ordstyrer.
   2.   Efter aftale med Kommissionen kan der nedsættes undergrupper til at behandle specifikke spørgsmål i henhold til et mandat, som fastlægges af gruppen. Sådanne undergrupper opløses, så snart de har løst deres opgaver.
   3.   Kommissionens repræsentant kan indbyde eksperter eller observatører med særlig kompetence inden for et emne, der er opført på dagsordenen, til at deltage i gruppens eller undergruppernes arbejde.
   4.   Oplysninger, som erhverves ved deltagelse i gruppens eller en undergruppes arbejde, må ikke videregives, hvis Kommissionen mener, at de vedrører fortrolige anliggender.
   5.   Gruppen og undergrupperne mødes almindeligvis i Kommissionens lokaler i overensstemmelse med de procedurer og den tidsplan, der fastsættes af den. Sekretariatsopgaverne varetages af Kommissionen.
   Andre tjenestemænd i Kommissionen med interesse i gruppens og undergruppernes møder kan deltage i disse.
   6.   Gruppen fastsætter selv sin forretningsorden på grundlag af Kommissionens standardforretningsorden.
   7.   Kommissionen kan til enhver tid offentliggøre gruppens resuméer, konklusioner eller arbejdsdokumenter på det pågældende dokuments originalsprog eller lægge disse dokumenter på internettet.
   Artikel 7
   Godtgørelse af udgifter
   1.   Kommissionen godtgør rejseudgifter og, hvis relevant, opholdsudgifter for formanden, medlemmer, eksperter og observatører i forbindelse med gruppens arbejde i overensstemmelse med Kommissionens regler for godtgørelser til eksterne eksperter.
   2.   Formanden, medlemmer, eksperter og observatører modtager ikke vederlag for det udførte arbejde.
   3.   Mødeudgifter godtgøres inden for rammerne af det årsbudget, der tildeles gruppen af den kompetente tjenestegren i Kommissionen.
   Artikel 8
   Udløb
   Denne afgørelse udløber den 31. december 2009.

      Udfærdiget i Bruxelles, den 31. oktober 2007.

            På Kommissionens vegne

         Günter VERHEUGEN

            Næstformand

      (1)  EUT L 347 af 11.12.2006, s. 1. Ændret ved direktiv 2006/138/EF (EUT L 384 af 29.12.2006, s. 92).

      (2)  KOM(2005) 24.

      (3)  KOM(2005) 229 endelig.

      (4)  Forretningsmæssige krav vedrørende e-fakturering er de egenskaber, som e-faktureringstjenester skal have for at leve op til de berørte parters forretningsmæssige behov og målsætninger og for således at muliggøre processerne i hele finanssektoren og forsyningskæden. De omfatter effektive processtrømme, effektiv e-faktureringsoplysning og en effektiv og standardiseret meddelelsesstruktur.

      (5)  EFT L 317 af 3.12.2001, s. 1. Ændret ved afgørelse 2006/548/EF, Euratom (EUT L 215 af 5.8.2006, s. 38).

      (6)  EFT L 8 af 12.1.2001, s. 1.

      (7)  Navnlig den offentlige sektor, virksomhederne samt leverandører af ikt og finansielle tjenesteydelser.

      BILAG
      MANDAT
      EKSPERTGRUPPE FOR ELEKTRONISK FAKTURERING
      1.   BAGGRUND
      Europa-Kommissionen har reageret på de udfordringer, som den økonomiske globalisering indebærer. Af Kommissionens bredt funderede innovationsstrategi, som blev iværksæt i september 2006, fremgår følgende: »I denne nye økonomiske orden kan vi i Europa ikke stå distancen, hvis vi ikke bliver bedre til at få idéer, til at reagere hurtigere på forbrugernes behov og præferencer og til at innovere mere.«
      To aspekter, effektivitet og sikkerhed, fremstår som grundlaget for forbedring af Europas konkurrenceevne i en global økonomi. Mere effektive værdikæder mindsker omkostningerne, og øget sikkerhed i det miljø, hvori de indgår, forbedrer deres konkurrenceevne. Opnåelse af effektivitet i værdikæden og sikkerhed er således et grundlag for innovation.
      Strømlining af informationsstrømmen i en given værdikæde vil forbedre effektiviteten, øge sikkerheden og mindske omkostningerne. Da Europa bevæger sig i retning af indførelse af et fælles eurobetalingsområde (SEPA), er det også nødvendigt at behandle spørgsmålene vedrørende de forretningsprocesser, der nødvendiggør størstedelen af betalingerne mellem virksomhederne og mellem virksomhederne og myndighederne. SEPA forventes at yde et betydeligt bidrag til Lissabon-strategien.
      Idéen og formålet med en europæisk ramme for elektronisk fakturering er at tilvejebringe et grundlag for opnåelse af interoperable e-faktureringsløsninger i både den offentlige og den private sektor. Det vil give et grundlag for interoperabilitet gennem fælles forretningsregler og tekniske standarder. Rammen, som medvirker til at øge de positive kommercielle incitamenter for elektronisk handel som erstatning for manuelle papirbaserede processer, vil bidrage til fjernelse af de eksisterende hindringer for udbredelsen og indførelsen af grænseoverskridende e-faktureringsløsninger i Fællesskabet.
      2.   MANDAT FOR EKSPERTGRUPPEN FOR E-FAKTURERING
      Ekspertgruppen (i det følgende benævnt »gruppen«) vil bistå Kommissionen ved udviklingen og overvågningen af fremskridtene i retning af en fælles strategi for oprettelsen af en europæisk ramme for e-fakturering.
      Gruppens opgaver skal være løst senest den 31. december 2009.
      Gruppen har følgende særlige opgaver:

                  a)

                  kortlægning af mangler i de lovgivningsmæssige rammer for e-fakturering på fællesskabs- og medlemsstatsplan, som hindrer Fællesskabet i fuldt ud at udnytte sit økonomiske potentiale

                  b)

                  kortlægning af de forretningsmæssige krav vedrørende e-fakturering for en europæisk ramme for e-fakturering og sikring af de centrale berørte parters validering heraf

                  c)

                  kortlægning af relevante dataelementer for e-fakturering, navnlig for forbindelsen mellem fakturaen og, som mindstekrav, indkøbs- og betalingsprocessen, spørgsmål vedrørende moms, kontrol og integritet, krav til arkivering og opbevaring samt behovet for at sikre de centrale berørte parters validering af disse elementer

                  d)

                  forslag til de ansvarsområder, der skal tildeles standardiseringsorganerne, og en tidsplan for udvikling af fælles standarder, der er baseret på de berørte parters forretningsmæssige krav og krav til data, med henblik på at støtte udviklingen af en europæisk ramme for e-fakturering

                  e)

                  forslag til et sæt europæiske rammer for e-fakturering. Denne skal omfatte en fælles begrebsmæssig struktur, herunder forretningsmæssige krav og standarder, og forslag til løsninger vedrørende åben og interoperabel levering af e-faktureringstjenester i hele Europa.

            Ved løsningen af sine opgaver tager gruppen hensyn til eksisterende resultater og løsninger, navnlig vedrørende forretningsmæssige krav og tekniske standarder, inden for e-fakturering i den offentlige og private sektor.
      Gruppen kan i nødvendigt omfang pålægge undergrupper eller eksterne organer og organisationer, der beskæftiger sig med e-fakturering, specifikke arbejdsopgaver.
      Gruppen udarbejder og forelægger Kommissionen en midtvejsrapport med en oversigt over udviklingen med hensyn til løsningen af opgaverne og eventuelle anbefalinger som et input til overvejelserne og drøftelserne mellem Kommissionen, medlemsstaterne og de berørte parter, herunder navnlig industrisammenslutninger. Rapporten gøres offentligt tilgængelig.
      Gruppen udarbejder og forelægger Kommissionen en endelig rapport med en beskrivelse af den europæiske ramme for e-fakturering. Rapporten gøres offentligt tilgængelig. Rapporterne skal ikke betragtes som et udtryk for Kommissionens synspunkter.
      3.   SAMMENSÆTNING OG NÆRMERE BESTEMMELSER OM GRUPPENS ARBEJDE
      3.1.   Sammensætning
      Gruppen sammensættes af op til 30 medlemmer.
      Medlemmerne udnævnes af Kommissionen blandt specialister med kompetence inden for e-fakturering på grundlag af ansøgninger fra industrisammenslutninger, offentlige organer og enkeltpersoner, der repræsenterer hele eller en del af den offentlige sektors interesser, virksomheder, ikt-sektoren, forbrugerne, leverandører af finansielle tjenesteydelser og standardiseringsorganisationer inden for e-fakturering.
      3.2.   Indkaldelse af ansøgninger
      Efter vedtagelse af afgørelsen om nedsættelse af gruppen offentliggør Kommissionen en indkaldelse af ansøgninger fra industrisammenslutninger, offentlige organer og enkeltpersoner, der repræsenterer hele eller en del af den offentlige sektors interesser, virksomheder, it-sektoren, forbrugerne, leverandører af finansielle tjenesteydelser og standardiseringsorganisationer inden for e-fakturering.
      Industrisammenslutninger, offentlige organer og enkeltpersoner, der ønsker at være medlem af gruppen, bedes sende en skriftlig ansøgning til Kommissionen senest den 30. november 2007.
      Ansøgningerne om medlemskab af gruppen skal være behørigt begrundede.
      Kommissionen vurderer ansøgningerne på grundlag af følgende kriterier:

                  a)

                  medlemmerne skal repræsentere de centrale berørte parter (f.eks. leverandører af tjenesteydelser, leverandører af løsninger, den offentlige sektor, virksomhederne, herunder små og mellemstore virksomheder samt forbrugerne) og standardiseringsorganer

                  b)

                  medlemmerne skal have aktuel praktisk eller operationel ekspertise eller erfaring inden for juridiske, administrative, skatterelaterede, standardiseringsrelaterede, forretningsmæssige og/eller tekniske spørgsmål vedrørende grænseoverskridende e-fakturering. Medlemmerne skal navnlig have relevant direkte erfaring fra forretningsprojekter eller anden erfaring, der giver dem den forretningsmæssige eller tekniske indsigt, som er nødvendig for udvikling af løsninger inden for det i denne afgørelse omhandlede område

                  c)

                  medlemmerne skal kunne bidrage til at definere eller forme synspunkterne hos den forvaltning, organisation, industrisammenslutning, branche eller anden interessentgruppe, som de repræsenterer, for så vidt angår spørgsmål omfattet af deres mandat

                  d)

                  medlemmernes engelskkundskaber skal være gode nok til, at de kan deltage i drøftelserne og udarbejdelsen af rapporter.

            Ansøgningerne skal ledsages af dokumentation for, at det foreslåede medlem opfylder ovenstående krav.
      3.3.   Endelig beslutning om gruppens sammensætning
      Kommissionen træffer beslutning om gruppens sammensætning på grundlag af de forslag, der indsendes som reaktion på indkaldelsen af ansøgninger.
      Ved udnævnelsen af medlemmer tager Kommissionen hensyn til følgende kriterier:

                  a)

                  den krævede juridiske, forretningsmæssige og tekniske ekspertise inden for de emner, der er omfattet af gruppens mandat

                  b)

                  den ekspertise, der dækker alle relevante funktioner inden for udbuds- og efterspørgselssiden af e-fakturering.

            Derudover tilstræber Kommissionen at sikre en bred geografisk repræsentation og en ligelig fordeling af kvinder og mænd på grundlag af ansøgningerne.
      Medlemmerne underretter i tide Kommissionen om enhver interessekonflikt, der kunne påvirke deres objektivitet.
      Navnene på de individuelt udnævnte medlemmer offentliggøres på webstedet for Generaldirektoratet for Erhvervspolitik og/eller i Den Europæiske Unions Tidende, C-udgaven. Indsamling, behandling og offentliggørelse af medlemmernes navne finder sted i overensstemmelse med forordning (EF) nr. 45/2001.
      Medlemmerne udnævnes for en periode på 12 måneder med mulighed for forlængelse og varetager deres hverv, indtil de afløses, eller deres mandatperiode udløber.
      Medlemmerne kan udskiftes for resten af deres mandatperiode i følgende tilfælde:

                  a)

                  hvis medlemmet træder tilbage

                  b)

                  hvis medlemmet ikke længere kan bidrage effektivt til gruppens drøftelser

                  c)

                  hvis medlemmet ikke efterlever traktatens artikel 287

                  d)

                  hvis medlemmet ikke har underrettet Kommissionen i tide om en interessekonflikt.

            3.4.   Formand
      Kommissionen udnævner ekspertgruppens formand under hensyntagen til, i hvilket omfang den udvalgte person repræsenterer de centrale berørte parters interesser, bidrager til at forme branchens synspunkter, for så vidt angår de emner, der er omfattet af mandatet, og har den krævede juridiske, forretningsmæssige og tekniske ekspertise.
      Kommissionen udnævner formanden for en periode på 12 måneder med mulighed for forlængelse.
      3.5.   Nærmere bestemmelser om gruppens arbejde
      Kommissionen tilrettelægger gruppens møder, og formanden fungerer som ordstyrer.
      Efter aftale med Kommissionen kan der nedsættes undergrupper til at behandle specifikke spørgsmål i henhold til et mandat, som fastlægges af gruppen. Disse grupper opløses, så snart de har opfyldt deres mandat.
      Kommissionens repræsentant kan indbyde eksperter eller observatører med særlig kompetence inden for et emne, der er opført på dagsordenen, til at deltage i gruppens eller undergruppernes arbejde.
      Oplysninger, som deltagerne i gruppens eller undergruppens arbejde får kendskab til, må ikke videregives, hvis Kommissionen skønner, at oplysningerne vedrører fortrolige emner.
      Gruppen og undergrupperne mødes almindeligvis i Kommissionens lokaler i overensstemmelse med de procedurer og den tidsplan, der fastsættes af den. Kommissionen varetager gruppernes sekretariatsopgaver. Andre tjenestemænd i Kommissionen med interesse i gruppens og undergruppernes møder kan deltage i disse.
      Gruppen fastsætter selv sin forretningsorden på grundlag af Kommissionens standardforretningsorden.
      Kommissionen kan til enhver tid offentliggøre gruppens resuméer, konklusioner, delkonklusioner eller arbejdsdokumenter på det pågældende dokuments originalsprog eller lægge disse dokumenter på Kommissionens websted.
      3.6.   Godtgørelse af udgifter
      Kommissionen godtgør rejseudgifter og, hvis relevant, opholdsudgifter for formanden, medlemmer, eksperter og observatører i forbindelse med gruppens arbejde i overensstemmelse med Kommissionens regler for godtgørelser til eksterne eksperter.
      Formanden, medlemmer, eksperter og observatører modtager ikke vederlag for det udførte arbejde.
      Mødeudgifter godtgøres inden for rammerne af det årsbudget, der tildeles gruppen af den kompetente tjenestegren i Kommissionen.